
Sémák a sötét triádban

A dolgozat célja a fiatalkori neveltetés eredményeképpen megjelenő korai maladaptív sémák és a Sötét Triád kapcsolatának mélyebb megértése. Emellett a megtévesztésre való hajlam szerepének felfedése ebben a kontextusban.
Az empirikus munkában felhasználtuk a Rövid Sötét Triád Kérdőívet, a DSM-5 Személyiség Leltár megtévesztésre való hajlam skáláját, és az elszakítottság és elutasítás sématartományt a Young Séma Kérdőívből. A 202 résztvevő adatait korrelációanalízis és útvonalelemzés segítségével elemeztük. Hipotézisünk beigazolódott, ugyanis a korai maladaptív sémák, illetve a megtévesztésre való hajlam is szignifikánsan kapcsolódott a Sötét Triád változóihoz. Bebizonyosodott az utóbbi mediáló szerepe is.
Az útvonalelemzés során felfedeztünk, hogy a pszichopátia a megtévesztésre való hajlamon át indirekt módon kapcsolódott a korai maladaptív sémákhoz. A nárcizmussal és a Machiavellianizmussal az asszociáció indirektnek és direktnek is mutatkozott.

